Cele mai îngrijoratoare statistici sunt cele referitoare la consumul de alcool și droguri. Conform datelor oferite de Organizația Mondială a Sănătății, 12% din adolescenții români fumează cannabis, în timp ce 36% din băieții de 15 ani cosumă alcool săptămânal.

În ceea ce privește relațiile sexuale, 17% din fete și 48% din băieții din România au prima experiență de acest fel înainte să împlinească vârsta de 15 ani. Doar 9% dintre ei folosesc mijloace de protecție.

La fel de alarmant este numărul mare al copiilor care nu iau micul dejun: 53%, un procent care ne plasează mult peste media europeană. Nici în ceea ce privește activitatea fizică sau consumul de fructe și legume nu stăm foarte bine.

Studiul realizat de Organizația Mondială a Sănătății a fost efectuat pe un eșantion de peste 5.500 de elevi din România, cu vârste cuprinse între 11 și 15 ani.